ক্যাওস ১- পন্‌তা রেঈ
পন্‌তা রেঈ।
সবকিছুই বহমান।
সবকিছুই গতিশীল।
এমনটাই বলতেন হেরাক্লিটাস্,
২৫০০ বছর আগে।
আমাদের চারপাশের বাতাসে
এক বিপুল সংখ্যক অনু রয়েছে
যারা ক্রমাগত নিজেদের মধ্যে
বিলিয়ার্ডস্ বলের মতন ধাক্কাধাক্কি করছে।
সবকিছুই গতিশীল।
এমনকি আরামকেদারাটাও ঘুরে চলেছে
এই পৃথিবীর অন্তহীন ঘোরার সাথে!
বহুকাল থেকেই,মানুষ
এই গতিময়তাকে লক্ষ্য করেছে
আর ক্রমশ চেষ্টা করেছে এর পূর্বানুমান করতে।
শুরুতে জ্যোতিষীরা,
তারপর বিজ্ঞানীরা,
আর বিশেষভাবে গণিতজ্ঞেরা।
এটা ঘটনা যে, অনেক গণিতজ্ঞেরাই
কো‍‌ষ্ঠীবিচার করতেন!
গ্রহ-নক্ষত্রের অবস্থান ও গতিবিধি থেকে
আমাদের ভবিষ্যতের পূর্বানুমান করা
এক বহু পুরোনো দিনের স্বপ্ন।
আমাদের চারপাশের গাণিতিক জগতেও,
সবকিছুই গতিময়।
এই গড়িয়ে-চলা বলটা দেখুন।
থাম!
আন্দাজ করতে পারেন এটা কোথায় থাকবে
দু’সেকেণ্ড পরে?
অবশ্যই এটা সোজা চলতে থাকবে, ঠিক এভাবেই!
এটা আন্দাজ করা সহজ ছিল!
এবারেরটা একটু কঠিন।
থাম!
এই বলটা নিঃসন্দেহে ধাক্কা মারতে চলেছে
বিলিয়ার্ডস টেবিলের ধারে।
তবে তারপর কোনদিকে যাবে?
গণিতজ্ঞেরা বলটার ভবিষ্যত অবস্থান
কষে বের করতে পারেন সময়ের অপেক্ষক হিসেবে।
এটা বিজ্ঞানের অন্যতম সাফল্য।
আমরা এটাও বের করতে পারি যে
দুটো বলে ধাক্কা লাগলে কী হবে।
ক্রমশ, এই সুনির্দিষ্টিতার ধারণা
চেপে বসেছে সামগ্রিকভাবে বিজ্ঞানের ওপর।
আমি যদি বর্তমান পরিস্থিতিকে জানি,
তাহলে অন্তত ‘তত্ত্বগতভাবে’
আমার নির্ণয় করতে পারা উচিৎ যে
সামান্য সময় পরে পরিস্থিতি কী দাঁড়াবে।
যেমন এই উদাহরণটা দেখুন।
সাদা বলটার গতিপথ কী হবে?
বিলিয়ার্ডস্ খেলায়
খেলোয়ারকে সাদা বল দিয়ে
অন্য দুটো বলে ধাক্কা লাগাতেই হবে।
মন্দ নয়!
আর এবারে? এবারে কী হবে?
এটাও দিব্যি হল!
আচ্ছা, আমি যদি আজকের খবরের কাগজ পড়ি
তাহলে কি অন্তত ‘নীতিগতভাবে’ আমি বলতে পারবো যে
আজ থেকে এক মাস বাদে
দুনিয়ায় কী কী ঘটবে?
খুবই জটিল ব্যাপার!
তা বলে একথা ভাববেন না যে এই ফিল্ম
আপনাকে ভবিষ্যত পূর্বানুমান করতে সাহায্য করবে।
আমরা বরং বিলিয়ার্ডস্ টেবিলে ফিরে যাই,
এবার এখানে পঞ্চাশটা বল রয়েছে।
কল্পনা করুন এমন আদর্শ টেবিল যেখানে
কোনো ঘর্ষণ ছাড়াই বলগুলো গড়াতে পারে।
যখন ‘কিউ’ দিয়ে সাদা বলটাকে মারা হল
বলগুলোর গতিপথ ... বেশ জটিল।
আমরা কি এই গতিপথ পূর্বানুমান করতে পারি?
অবশ্যই পারি --
কম্পিউটার যে এই ছায়াচিত্র এঁকেছে, সে তো এইভাবেই।
তবে সেজন্য প্রচুর অঙ্ক কষতে হয়েছে।
একথা স্পষ্ট বোঝা যাচ্ছে যে
বলগুলোর গতিপথ সরলরেখায় থাকবে
এবং এগুলো ক্রমাগত একে অন্যের সাথে ধাক্কা খাবে।
এরকম অজস্র ধাক্কাধাক্কি হবে,
তবে যথেষ্ট সময় দিলে,
অথবা যদি খুব দ্রুত গণনা করা যায়,
তাহলে আমরা ধাপে ধাপে এদের প্রত্যেকের গতিপথ
প্রতিটি সংঘর্ষ পূর্বানুমান করতে পারবো।
কম্পিউটার খুব সহজেই গণনা করতে পারে
সাদা বলটা ঠিক কোথায় থাকবে
এই ধরুন, এক ঘন্টা পরে;
তবে এটা করতে এত বিপুল গণনা করতে হবে যে
তা কোনো মানুষের ক্ষমতার অনেক বাইরে।
তত্ত্বগতভাবে হয়তো সম্ভব ...
আর বাস্তবে?
একটা বলকে কয়েক সেন্টিমিটার এগিয়ে দেওয়া গেল।
খেয়াল করুন।
দুটো টেবিলের চিত্র প্রায় অবিকল এক।
শুধু একটা বল সামান্য এগিয়ে রয়েছে।
যখন সাদা বলটা মারা হল,
দুটো টেবিলে বলগুলোর গতিপথ
অবিকল একইভাবে শুরু হল।
তবে একটু পরেই,
তাদের গতিপথ সম্পূর্ণ আলাদা হয়ে গেল।
আমি যদি সাদা বলটার ভবিষ্যত
গতিবিধি আন্দাজ করতে চাই,
করতেই পারি,
তবে তার জন্য আমাকে টেবিলের
প্রত্যেকটা বলের অবস্থান জানতে হবে
আর সেই সংখ্যাটা নেহাত কম নয়!
কোনো একটা বলের বেলায় সামান্য অনিশ্চয়তাও
সঠিক ভবিষ্যত নির্ধারণের সব আশাকে চুরমার করে দেবে।
‘ডিটারমিনিজম্’-এর শাশ্বত সংজ্ঞা দেন
গণিতজ্ঞ লাপ্লাস্, সেই ১৮১৪ সালে।
বর্তমান মহাবিশ্বের অবস্থাকে আমাদের ভাবতে হবে
এর অতীত-অবস্থার প্রভাব হিসেবে,
এবং এর ভবিষ্যতের অবস্থার কারণ হিসেবে।
কোনো এক মূহুর্তে, কোনো চেতন সত্ত্বা
যদি প্রকৃতির গতিবিধি নিয়ন্ত্রক সমস্ত শক্তির সন্ধান জানে,
এবং তার সঙ্গে জানতে পারে এই মহাবিশ্বের প্রতিটি বস্তুর নিখুঁত অবস্থান,
এবং যদি ওই চেতন সত্ত্বা এতটাই বৌদ্ধিক শক্তিসম্পন্ন হয় যে
হাতে থাকা সমস্ত তথ্যকে সে বিশ্লেষণ করতে সক্ষম,
তাহলে সে মাত্র একটা সূত্রের সাহায্যেই
এই মহাবিশ্বের বৃহত্তম বস্তুর অথবা ক্ষুদ্রতম পরমানুর
গতিবিধির নিখুঁত পূর্বানুমান করতে পারবে;
এতে কোনোরকম অনিশ্চয়তা থাকবে না,
এবং অতীতের মতনই ভবিষ্যতও
তার চোখের সামনে ফুটে উঠবে।
আমরা কীভাবে বুঝতে পারি
মহাজাগতিক বস্তুদের গতিবিধি?
এই কম্পিউটার নিয়ন্ত্রিত ছায়াচিত্রটা দেখুন।
এটা একটা কাল্পনিক সৌরজগৎ
যেখানে দুটো সূর্য আর একটাই গ্রহ রয়েছে।
এটা অনেকটা আমাদের বিলিয়ার্ডস্ টেবিলের মতন।
কম্পিউটার ধাপে ধাপে এর গতিবিধি গণনা করতে পারে বটে
কিন্তু এই কাল্পনিক সৌরজগতের ভবিতব্য অনুমান করতে পারে কি?
ছোটো গ্রহটা কি শেষ পর্যন্ত একদিন
কোনো একটা সূর্যের সাথে গিয়ে ধাক্কা খাবে?
অতএব ...
আমরা ভবিষ্যতকে অনুমান করতে পারতাম যদি ...
আমাদের বৌদ্ধিক শক্তি হত অন্তহীন!
তবে বাস্তব তা নয় ...
দুর্ভাগ্যজনকভাবে ...
অথবা কে জানে ... হয়তো সৌভাগ্যবশত।
তাহলে, এখানে বিজ্ঞানের ভূমিকা কী হবে,
যদি তা সঠিক পূর্বানুমান-ই করতে না পারে?
বেশ ...
যদি বিজ্ঞান এখানে একটু কম উচ্চাকাঙ্খী হয়ে
একটু বেশী বিনয়ী হতে রাজী থাকে,
তাহলে এখনো তার পক্ষে বেশ কিছু দরকারী পূর্বানুমান করা সম্ভব।
সেজন্য দরকার
‘ডিটারমিনিজম্’-কে এক অন্য দৃষ্টিভঙ্গিতে দেখা!
আমরা আর আনেকগুলো বলের মধ্যে
কোনো একটা বলের ভবিষ্যত অবস্থানকে
নির্দিষ্টভাবে অনুমান করতে চেষ্টা করবো না,
বরং তার ওই অবস্থানের সম্ভাব্যতাকে খুঁজবো।
এখন থেকে আমাদের পূর্বানুমানের উদ্দেশ্য হবে না
দশ বছর পরের কোনো এক নির্দিষ্ট দিনে
পাহ্রি-র তাপমাত্রাকে নির্ণয় করা
--এটা করতে চাওয়া অর্থহীন হবে --
বরং আমরা আন্দাজ করতে চাইবো
গড়মান, অথবা রাশিবিজ্ঞানগত তথ্য,
যেমন কোনো এক মরশুমে অ্যাটলান্টিকের ওপর দিয়ে
বয়ে যাওয়া ‘হারিকেন’-এর সংখ্যা।
সুনির্দিষ্ট সংখ্যার বদলে সম্ভাব্যতা?
এটা নিশ্চিতভাবেই পরিপ্রেক্ষিতগত এক পরিবর্তন।
তত্ত্ব আর বাস্তবের মধ্যে
ফারাকটা অনেক সময়-ই বিশ্বজোড়া।